num_pages: 318151
description: Sisään kirjoittamiseen on itsenäinen osa laajempaa kirjoituskokoelmaa Entre l'écriture, joka ilmestyi Ranskassa vuonna 1976. Teoksen heittäytyvä, syvästi henkilökohtainen sävy tuo kirjoittajansa hyvin lähelle lukijaa samalla kun hätkähdyttävän, pursuilevan, pulppuilevan monimuotoinen kieli tempaa pyörteisiinsä pohtimaan kirjoittamisen liikkeelle panevia voimia sekä sen esteitä ja edellytyksiä.Teoksen täydentää Aura Sevónin Cixous'n ilmaisua, tuotantoa ja uraa koskeva laaja katsaus, jonka päätteeksi suomentaja valottaa myös tämän teoksen kääntämisen mahdollisuuksia koskevaa keskustelua Ranskassa sekä oman suomennostyönsä piirteitä ja siinä tehtyjä ratkaisuja.Hélène Cixouson paitsi tuottelias kirjailija ja teatterintekijä, joka on julkaissut esikoisteoksensa Le prénom de Dieu (1967) jälkeen yli kahdeksankymmentä teosta, myös James Joycen tuotannosta väitellyt tutkija ja englanninkielisen kirjallisuuden emeritaprofessori Université Paris 8:ssa. Erityisesti hänet tunnetaan paitsi feminististä teoriaa koskevasta tutkimuksestaan myös akateemisen kielen rajoja koettelevasta kokeilevasta, runollisesta tyylistään.Aura Sevónon tutkija, kirjailija ja suomentaja. Hän valmistelee väitöskirjaa kirjallisuustieteen ja feministisen filosofian alalta Turun yliopistossa ja Université Paris 8:ssa ja opettaa kirjallisuutta nykyisessä kotikaupungissaan Pariisissa. Hélène Cixous'lta hän on suomentanut aiemmin kirjoitukset 'Medusan nauru' ja 'Purkauksia' (1975) sisältävän teoksen Medusan nauru (Tutkijaliitto, 2013). Aura Sevónin esikoisromaani Okulovulva (Aviador) ilmestyi vuonna 2021.
language: French
title: La venue à l'écriture
titlecomplete: La venue à l'écriture
genres: France, Philosophy, French Literature, Essays, Feminism
ratings_count: 103
publisher: Union générale d'éditions